**Detālplānojumu iesniegumu izskatīšanas kritēriji darba uzdevuma sagatavošanai**

Pašvaldība ir atbildīga un tai ir jāorganizē likumā Par pašvaldībām noteikto pakalpojumu sniegšana un infrastruktūras nodrošinājums: vienota ielu un ceļu tīkla izbūve, centralizētu inženierapgādes tīklu ierīkošana, izglītības, sociālo un rekreācijas pakalpojumu pieejamība. Atbilstoši Vispārīgajiem teritorijas plānošanas, izmantošanas un apbūves noteikumiem ir noteikts,, ka plānojot jaunu apbūvi teritorijās, kurās nav izbūvēta vai izplānota publiskā infrastruktūra, publiskiem mērķiem paredz līdz 20 procentiem no plānojamās teritorijas. Izglītības, veselības un sociālās aprūpes, kā arī kultūras iestāžu izvietošanai var paredzēt lielāku teritorijas daļu, ja ir panākta rakstveida vienošanās ar attiecīgās teritorijas zemes īpašnieku. Savukārt, lai nodrošinātu vides aizsardzību un dabas resursu ilgtspējīgu izmantošanu, pašvaldības teritorijas plānojumā nosaka apbūves teritorijas, kurās ierīkojamas centralizētās ūdensapgādes sistēmas un centralizētās kanalizācijas sistēmas un apbūves noteikumus teritorijās, kurās ierīkojamas centralizētās ūdensapgādes sistēmas un centralizētās kanalizācijas sistēmas. . Attīstot teritoriju ar dzīvojamo apbūvi, kurā plānots izveidot 20 mājokļus (dzīvokļus) un vairāk, veic sociālās infrastruktūras nodrošinājuma novērtējumu Atbilstoši sociālās infrastruktūras novērtējuma rezultātiem, pašvaldība var pieprasīt: jauna sociālās infrastruktūras objekta būvniecību un/vai veikt publiskās infrastruktūras maksājumu pašvaldības budžetā.

Situācijās, kur plānotā attīstība var būtiski ietekmēt sociāli nozīmīgas infrastruktūras (skolas, slimnīcas, bērnudārzus, poliklīnikas, publiskās atpūtas un rekreācijas vietu u.c.) vai sabiedriskā transporta un savienojošās infrastruktūras pieejamību un kapacitāti, paplašinot esošos ciemus un atļaujot jaunu apbūvi teritorijās, kur tā nav bijusi pašvaldībai, ir jāpanāk iedzīvotājiem nozīmīgāko pakalpojumu pieejamība. Tādēļ pirms katra liela attīstības projekta, izstrādājot tā darba uzdevumu, ir jāizvērtē gan plānotās apbūves ietekme uz pieejamajiem pakalpojumiem, gan esošo infrastruktūru un tās kapacitāte. Tāpēc detālplānojumā, kura uzdevums ir jaunas dzīvojamās, sabiedriskās vai ražošanas apbūves izveide, ir jāietver analīze par sociālās, tehniskās un vides infrastruktūras nodrošinājumu un nepieciešamajiem risinājumiem.

|  |  |  |  |
| --- | --- | --- | --- |
| **NPK** | **IZVĒRTĒJAMIE KRITĒRIJI** | **ATTĪSTĪTĀJA IZVĒRTĒJUMS UN PRIEKŠLIKUMI** | **PAŠVALDĪBAS PRIEKŠLIKUMS DARBA UZDEVUMAM** |
| 1. | Savienojums ar esošo ielu un ceļu tīklu (ir piekļuve no izbūvētas privātas ielas, pašvaldības ielas, ceļa vai valsts autoceļa, jāveido ceļa servitūts) | * Sasaistes shēma,
* Atbilstība blakus esošo detālplānojumu risinājumiem, teritorijas plānojumam
* Plānotā objekta radītā vai piesaistītā transportlīdzekļu plūsma
 |  |
| 2. | Elektroauto uzlādes punkti | Eektrotransportlīdzekļu uzlādes punkti (Latvijas būvnormatīvs LBN 211-15 “Dzīvojamās ēkas”, kad attiecināms, Transporta attīstības pamatnostādnes 2021.-2027.gadam)  |  |
| 3. | Centralizētās kanalizācijas tīkla pieejamība (pieslēguma vieta, attālums) | * Pieslēguma vieta centralizētajiem pašvaldības tīkliem,
* Vietējo centralizēto NAI izbūve
* Nodeva par infrastruktūras pieslēgumu (atbilstoši atrašanās vietai)
* NAI Jaudu pieejamība

(Informāciju nodrošina Ādažu ūdens saistošie noteikumi Ādažu novadam “[**Sabiedrisko ūdenssaimniecības pakalpojumu kārtība Ādažu novadā**](https://www.adazi.lv/legislation/sabiedrisko-udenssaimniecibas-pakalpojumu-kartiba-adazu-novada/)”(Ja pašvaldības vai privātās notekūdeņu attīrīšanas iekārtās nav pieejamu brīvu jaudu plānotās apbūves teritorijas pieslēgšanai, attīstītājs par saviem līdzekļiem veic centralizēto notekūdeņu attīrīšanas iekārtu izbūvi) |  |
| 4. | Publiskas atpūtas vietas pieejamība (attālums) | * Priekšlikums apkārtnē integrētas jaunas publiskas atpūtas vai sporta vietas, rotaļu laukuma, apstādījumu ierīkošanu.
* Detālplānojuma apbūves noteikumiem pievienojuma izstrādātā skice.(Avots - Carnikavas novada ciemu un ar to saistīto rekreācijas teritoriju publiskās ārtelpas vizuālo identitāti veidojošs tematiskais plānojums, Ādažu novada publiskās ārtelpas koncepcija)
 |  |
| 5. | Plānotais iedzīvotāju skaits  | * Aplēse par demogrāfiju
* Latvijā vidējais iedzīvotāju skaits vienā mājsaimniecībā ir 2,3 personas (<https://www.csp.gov.lv/lv/majsaimniecibas-un-gimenes>, Ādažu novada ilgtspējīgas attīstības stratēģija 2013-2037)
 |  |
| 6. | Bērnu pieskatīšanas pakalpojuma pieejamība) | Apzināta pakalpojuma pieejamība un attīstāmās teritorijai aprēķinātais pakalpojuma saņēmēju skaits 1,5- 5 gadu vecumam turpmākajiem 10 gadiem no projekta realizācijas uzsākšanas brīža (aplēsti dati) |  |
| 7. | Sākumskolas pakalpojuma pieejamība (ja attiecināms) | Apzināta pakalpojuma pieejamība un attīstāmai teritorijai aprēķinātais pakalpojuma saņēmēju skaits |  |
| 8. | Pamatskolas pakalpojuma pieejamība (ja attiecināms) | Apzināta pakalpojuma pieejamība un attīstāmai teritorijai aprēķinātais pakalpojuma saņēmēju skaits |  |
| 9. | Sabiedriskā transporta pieejamība (pietura attālums reisu biežums) | * Piekļuve sabiedriskā transporta pieturvietām
* Mikromobilitātes pieejamība
* Gājēju/velosipēdistu kustības shēmas
 |  |
| 10. | Publisko ūdeņu pieejamības nodrošināšana (ja attiecas, labiekārtojums) | Nodrošināt publisko ūdeņu pieejamību kājāmgājējiem un velosipēdistiem, veidojot celiņus vai ielas. |  |
| 11. | Ietekme uz klimata pārmaiņām | * Pamatot siltumapgādes risinājumus, paredzēt nosacījumus plānotās apbūves mikroģenerācijas iekārtu izvietošanai
* Apbūve mežā, koku ciršanas nepieciešamība, atmežojamā platība

(Avoti Ādažu novada Ilgtspējīgas enerģētikas un klimata rīcības plāns līdz 2030.gadam”) -  |  |
| 12. | Plūdu risks  | * Meliorācijas sistēmu izbūves/pārkārtošanas nepieciešamība
* Apbūves zemes inženiertehniskā sagatavošana
* Erozijas risku ierobežošanas pasākumi
* Pretplūdu aizsardzības būves
 |  |
| 13. | Velo un gājēju infrastruktūra, tās savienojumi | Pamatot un parādīt attīstāmās teritorijas infrastruktūru un savienojumus ar apkārtējo ielu un ceļu tīklu. |  |
| 14. | Ražošanas un loģistikas objektu ietekmes izvērtējums uz apkārtējo apbūvi  | ietekmes mazināšanas pasākumi (troksnis, smakas, kravu pārvadājumu maršruti A, B kategorijas atļaujas) |  |
| 15. | Trokšņa samazināšanas pasākumi autoceļa ietekmes zonās | (Avots Ministru kabineta 2014. gada 7. janvāra noteikumi Nr. 16 "Trokšņa novērtēšanas un pārvaldības kārtība". https://likumi.lv/ta/id/263882https://lvceli.lv/celu-tikls/celu-kartes/troksnu-kartes/) |  |
| 16. | Ietekme uz ainavu  | Projekta skice/priekšlikuma vizualizācija, kas parāda saikni ar apkārtējo ainavu un plānoto apbūvi |  |